cyanic-selkie/wikianc huggingface dataset:
இசுடாம்போர்டு இராஃபிள்சு
திருமண வாழ்க்கை
1805-இல் புதிய ஆளுநருக்கு துணைச் செயலராக நியமிக்கப்பட்டார். அந்த ஆண்டு ஒலீவியா மாரியம்னெ தெவெனிசு (Olivia Mariamne Devenish) என்பவரைத் திருமணம் செய்து கொண்டார். சென்னையில் துணை அறுவை மருத்துவராக இருந்த பேன்கோர்ட் (Jacob Cassivelaun Fancourt) என்பவரை மணம் புரிந்திருந்த ஒலீவியா, அவரின் மறைவிற்குப் பிறகு ராபிள்சை மணம் புரிந்தார்.
ராபிள்சு மலாய் மொழி நன்கு அறிந்தவர். அத்துடன் அவரின் பேச்சுத் திறமையால் ஈர்க்கப்பட்ட இந்தியத் தலைமை ஆளுநர், மிண்டோ பிரபு இவரை மலாக்காவிற்கு அனுப்பினார். 1811-இல் நெப்போலியப் போர்களின் போது பிரான்சு நாடு, ஆலந்து நாட்டை கைப்பற்றியது. அதனால் இராபிள்சு இந்தோனேசியா நாட்டை விட்டு வெளியேற வேண்டியதாயிற்று.
துணைநிலை ஆளுநர் பதவி
டச்சு, பிரான்சியப் படைகளுக்கு எதிராக இந்தோனேசியாவின் சாவகத் தீவில் (ஜாவா தீவு) நடத்தப்பட்ட போரில் பங்கேற்றார். 45 நாட்கள் நடந்த போரில் சாவகத் தீவைக் கைப்பற்றியதை அடுத்து மிண்டோ பிரபு இராபிள்சை துணைநிலை ஆளுநராக நியமித்தார்.
எஞ்சியிருந்த எதிர்ப்பாளர்களிடம் அமைதிப் பேச்சு நடத்தி உள்ளூர் அரசர்களைப் பிரித்தானிய ஆட்சியை ஏற்க வைத்தார். சாவகத்தின் இரண்டு முதன்மையான உள்ளூர் அரசுகளில் ஒன்றான யோக்யாகார்த்தாவின் மீது தாக்குதல் நடத்தி கைப்பற்றினார்.
சாவகப் போர்
பிரித்தானிய தாக்குதலை அடுத்து மத்திய சாவகத்தில் அமைதி திரும்பினாலும் நிலையற்றத் தன்மைக்கும் ஐரோப்பியர்களுக்கு எதிரான வெறுப்பிற்கும் வித்திட்டது; இது 1820-களில் சாவகப் போர் மூலக் காரணமாகவும் அமைந்தது. சுமாத்திராவின் பலெம்பாங் பகுதியில் ஆண்டு வந்த உள்ளூர் சுல்தான் மகமது பகருதீனை (Mahmud Badaruddin II) வீழ்த்தி அருகிலிருந்த பங்கா தீவையும் (Bangka Island) கைப்பற்றி அப்பகுதியில் பிரித்தானிய ஆட்சியை நிறுவினார்.
அடிமைகள் வணிகம்
தாம் துணைநிலை ஆளுநராக இருந்த காலத்தில் ஆசியாவில் பிரித்தானியக் கொள்கைகளுக்கு ஏற்ப அடிமை வணிகத்தைக் கட்டுப் படுத்தினார். இருப்பினும் அடிமைகள் வணிகம் முற்றிலும் கட்டுப்படுத்தபடவில்லை; இராபிள்சின் மாளிகையிலேயே பல அடிமைகள் ஊழியம் செய்து வந்தனர்.
இராபிள்சின் வழிகாட்டுதலில், சாவகத்தின் (ஜாவா (தீவு)) பல தொன்மையான கட்டிடங்கள் முதனமுதலாக ஆவணப் படுத்தப்பட்டன. காலின் மெக்கன்சீ (Colin Mackenzie) என்பவர் பிரம்பானான் கோயில் குறித்த ஆங்கில குறிப்புக்களை முதன்முதலில் தொகுத்தார்; எச்.சி. கார்னிலியசு என்பவர் போரோபுதூர் சூழ்ந்திருந்த காட்டுப் புதர்களை நீக்கினார்.
நில மேலாண்மைக் கொள்கை
டச்சுக்காரர்கள் கடைபிடித்த கொள்கைகளுக்கு மாறாக பணம் சார்ந்த குத்தகை நில மேலாண்மைக் கொள்கையை வகுத்தார். தீவின் கடுமையான வாழ்நிலைக் காரணங்களால் அவரின் மனைவி ஒலீவியா நவம்பர் 26, 1814-இல் மறைந்தார். இந்த மறைவினால் மிகவும் பாதிக்கப்பட்ட இராபிள்சு இங்கிலாந்து திரும்பினார். நெப்போலியப் போர்களின் இறுதியில் ஏற்பட்ட உடன்பாடு காரணமாக சாவகம் (ஜாவா) நெதர்லாந்து நாட்டிற்கு வழங்கப்பட்டது.
வெளி இணைப்புகள்
பகுப்பு:சிங்கப்பூர் நபர்கள் பகுப்பு:மலேசிய வரலாறு பகுப்பு:சிங்கப்பூரின் வரலாறு பகுப்பு:1781 பிறப்புகள் பகுப்பு:1826 இறப்புகள் பகுப்பு:ஆசிய மாதக் கட்டுரைகள் நவம்பர் 2015
ஜே பி டுமினி
ஜீன்-போல் டுமினி (Jean-Paul Duminy, பிறப்பு: ஏப்ரல் 14, 1984), தென்னாபிரிக்கா துடுப்பாட்ட அணியின் முன்னணி துடுப்பாளர்களுள் ஒருவர். இவர் இடதுகை துடுப்பாட்டக்காரராவார். களத்தடுப்பாட்டத்திலும் குறிப்பிடத் தகுந்தவர் ஆவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு நடை வலதுகை புறத்திருப்பம் ஆகும். இவர் பன்னாட்டு இருபது20 போட்டிக்கு உதவித் தலைவராக உள்ளார். பாக்கித்தான் சூப்பர் லீக்கில் இஸ்லமாதாபாத் யுனைட்டட் அணிக்காகவும், இந்தியன் பிரீமியர் லீக் போட்டியில் மும்பை இந்தியன்ஸ் அணிக்காகவும் விளையாடி வருகிறார். இவர் 2008 ஆம் ஆண்டு முதல் 2017 வரையிலான காலகட்டங்களில் இவர் 46 தேர்வுத் துடுப்பாட்டங்களில் விளையாடியுள்ளார்.பின் செப்டம்பர் 2017 இல் தேர்வுத் துடுப்பாட்டங்களில் இருந்து ஓய்வு பெறுவதாக அறிவித்தார். இவர் தென்னாப்பிரிக்க அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார்.
சர்வதேச போட்டிகள்
டிசம்பர் 17, 2008 இல் மேற்கு ஆஸ்திரேலிய துடுப்பாட்ட சங்க அரங்கத்தில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். அணியின் துணை ஆஷ்வெல் பிரின்ஸ் காயம் காரணமாக விலகினார். இதனால் இவருக்கு வாய்ப்பு வழங்கப்பட்டது. இந்தப் போட்டியின் இரண்டாவது ஆட்டப் பகுதியில் இறுதிவரை ஆட்டமிழக்காமல் 50 ஓட்டங்கள் அடித்து வெற்றிக்கான ஓட்டத்தை அடித்தார். இந்தப் போட்டியில் ஏ பி டி வில்லியர்சுடன் இணைந்து 100 ஓட்டங்கள் அடித்து வெற்றிக்கு உதவினார். பீட்டர் ரோபக் உட்பட பல துடுப்பாட்ட விமர்சகர்கள் இவருடைய செயல்பாடுகளை விமர்சனத்திற்கு உள்ளாக்கினர். பின் பொக்சிங் நாள் அன்று நடந்த தேர்வுத் துடுப்பாட்டப் போட்டியில் தனது முதல் நூறு ஓட்டங்களை அடித்தார். இந்தப் போட்டியில் 166 ஓட்டங்கள் எடுத்தார். இவரும் டேல் ஸ்டெய்னுடன் 9 ஆவது இணைக்கு 180 ஓட்டங்கள் சேர்த்தனர். இதன்மூலம் 9 ஆவது இணைக்கு அதிக ஓட்டங்கள் எடுத்த தென்னாப்பிரிக்க இணை எனும் சாதனையைப் படைத்தனர். இதற்கு முன்னதாக ஆத்திரேலியத் துடுப்பாட்ட அணிக்கு எதிரான போட்டியில் கிரயெம் சிமித் மற்றும் ஷான் பொலொக் இணை எடுத்த ஓட்டங்களே சாதனையாக இருந்தது. இந்தப் போட்டியில் 62 ஓட்டங்கள் வித்தியாசத்தில் வெற்றி பெற்றது. இந்த வெற்றியின் மூலம் ஆத்திரேலிய மண்ணில் தென்னாப்பிரிக்கா தொடரை முதல் முறையாக வென்று சாதனை படைத்தது. மேலும் 16 ஆண்டுகளுக்குப் பிறகு முதல் முறையாக ஆத்திரேலியா அதன் சொந்த மண்ணில் தொடரை இழந்தது.
பிரிசுபேன் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் டேவிட் ஹசி அடித்த பந்தினை இவர் பிடித்த கேட்ச் தற்போதுவரை சிறந்த கேட்சுகளில் ஒன்றாகப் பார்க்கப்படுகிறது. ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் மைக்கல் கிளார்க்கின் இலக்கினை முதல் இலக்காக கைப்பற்றினார்.
2011 துடுப்பாட்ட உலகக்கோப்பை தொடரில் 99 ஓட்டங்களில் ஆட்டமிழந்தார். இதன்மூலம் 99 ஓட்டங்களில் ஆட்டமிழந்த இரண்டாவது மட்டையாளர் எனும் சாதனை படைத்தார். இதற்கு முன்னதாக அடம் கில்கிறிஸ்ற் இவ்வாறு ஆட்டமிழந்தார். மேலும் இவ்வாறு ஆட்டமிழப்பது ஒட்டுமொத்தமாக 36 ஆவது முறையாகும்.
வெளியிணைப்புகள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1984 பிறப்புகள் பகுப்பு:டெவான் துடுப்பாட்டக்காரர்கள் பகுப்பு:வாழும் நபர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள் பகுப்பு:சன்ரைசர்ஸ் ஐதராபாத் அணி வீரர்கள்
வெள்ளி சல்பேட்டு
வெள்ளி சல்பேட்டு (Silver sulfate) என்பது Ag2SO4 என்ற மூலக்கூற்று வாய்ப்பாடு கொண்டதொரு அயனிச் சேர்மமாகும். வெள்ளி முலாம் பூசுதலிலும் கறைபடுத்தாமலிருக்க வெள்ளி நைட்ரேட்டுக்கு மாற்றாகவும் இது பயன்படுகிறது. இச்சேர்மம் நீரில் சிறிதளவு கரையக்கூடியதாக உள்ளது. சாதாரண அறை வெப்பநிலையில் நிலைப்புத்தன்மை கொண்டுள்ளதால் இச்சல்பேட்டை எளிதாகச் சேகரிக்கவும் பயன்படுத்தவும் முடியும். ஒளி அல்லது காற்றில் படநேர்ந்தால் இது நிறம் மாறும் தன்மையுடையது.
தயாரிப்பு
பின்னர் சூடான நீரில் வீழ்படிவைக் கழுவி வெள்ளி சல்பேட்டு தயாரிக்கப்படுகிறது.
வெள்ளி(II) சல்பேட்டு
ஓரு இணைதிறன் வெள்ளி அயனிக்குப் பதிலாக இரு இணைதிறன் வெள்ளி அயனி கொண்ட வெள்ளி(II)சல்பேட்டு முதன் முதலில் 2010 ஆம் ஆண்டில் தயாரிக்கப்பட்டதாக அறியப்படுகிறது. வெள்ளி(II) புளோரைடுடன் கந்தக அமிலத்தைச் சேர்ப்பதன் மூலம் இது தயாரிக்கப்பட்டது. கருப்பு நிறத் திடப்பொருளான இது 120 பாகை செல்சியசு வெப்பநிலையில் சிதைவடைந்து ஆக்சிசனை வெளியேற்றி பைரோ சல்பேட்டாக உருவாகிறது.
மேற்கோள்கள்
பகுப்பு:வெள்ளி சேர்மங்கள் பகுப்பு:சல்பேட்டுகள்
சென்னையில் சுகாதாரச் சேவை
சென்னையில் சுகாதாரம் (Healthcare in Chennai) என்பது அரசு மற்றும் தனியார் மருத்துவமனைகளில் வழங்கப்படும் மருத்துவ மற்றும் சுகாதாரச் சேவையாகும். சென்னை வெளிநாடுகளிலிருந்து 45% பயணிகளையும் உள்நாட்டு சுகாதாரச் சுற்றுலாப் பயணிகளில் 30 முதல் 40% வரையும் சென்னை மருத்துவச் சுற்றுலா ஈர்க்கிறது. இதனால் இந்நகரம் 'இந்தியாவின் ஆரோக்கியத் தலைநகரம்' என அழைக்கப்படுகிறது. நகரம் முழுவதும் அமைந்துள்ள பல சிறப்பு மருத்துவமனைகளுக்கு ஒவ்வொரு நாளும் 150 க்கும் மேற்பட்ட சர்வதேச நோயாளிகள் வருகின்றனர். மருத்துவத்திற்கான குறைந்த செலவுகள் மற்றும் குறைவான காத்திருப்பு காலம் போன்ற காரணத்திற்காக சென்னை நகரம் பயணிகளை அதிகம் ஈர்க்கிறது, மேலும் நகரத்தில் உள்ள சிறப்பு மருத்துவமனைகளில் வழங்கப்படும் வசதிகள் ஆகியவையும் இதில் அடங்கும்.
வரலாறு
1664 ஆம் ஆண்டு நவம்பர் 16 ஆம் தேதி சென்னை புனித ஜார்ஜ் கோட்டையிலுள்ள இந்தியாவின் முதல் மருத்துவமனையானது, சர் எட்வர்ட் விண்டர், என்ற மருத்துவர் மூலம் கிழக்கு இந்திய கம்பெனியின் நோயுற்ற சிப்பாய்களுக்கு சிகிச்சை அளிக்கத் தொடங்கியது. இந்த மருத்துவமனையானது 1772 ஆம் ஆண்டில் கோட்டையிலிருந்து வெளியேறியது, தற்போது விரிவுபடுத்தப்பட்ட ராஜீவ் காந்தி அரசு பொது மருத்துவமனையாக இன்று உள்ளது, 1842 ஆம் ஆண்டில் இம்மருத்துவமனை இந்தியர்களுக்கு திறக்கப்பட்டது. 1785 ஆம் ஆண்டில், வங்காளம், சென்னை மற்றும் பாம்பே போன்ற மாநிலங்களில் 234 அறுவை நிபுணர்கள் கொண்ட மருத்துவ துறைகள் நிறுவப்பட்டன.
வீட்டு பராமரிப்பு
வீட்டு சுகாதாரச் சேவைகள் மற்றும் வீட்டு செவிலியர் சேவைகள் இந்தியாவில் வளர்ந்து வரும் நிகழ்வுகள் ஆகும். சென்னை மற்றும் பெங்களூரை அடிப்படையாகக் கொண்டு 300 க்கும் மேற்பட்ட செவிலியர்கள் இது போன்ற சேவைகளை வழங்குகின்றனர்.
மருத்துவ கல்வி
தனியார் மருத்துவக் கல்லூரிகள் தவிர, நான்கு அரசு மருத்துவ கல்லூரிகள் மற்றும் ஒரு தொழிலாளர் காப்புறுதி மருத்துவக் கல்லூரி ஆகியவை உள்ளன. சென்னை அரசு மருத்துவக் கல்லூரி, ஸ்டான்லி மருத்துவக் கல்லூரி, கீழ்பாக்கம் மருத்துவக் கல்லூரி, ஓம்ந்தூரர் அரசு மருத்துவக் கல்லூரி ஆகிய நான்கும் அரசு மருத்துவக் கல்லூரி ஆகும்.
மருத்துவ சுற்றுலா
சென்னை மற்றும் வெளிநாடுகளில் இருந்து வரும் மக்கள் இங்குள்ள மருத்துவமனைகளில் சிகிச்சை பெற விரும்பும் நகரங்களில் ஒன்றாக சென்னை இருக்கிறது. இந்திய தொழிலதிபர்களின் கூட்டமைப்பு (சிஐஐ) மேற்கொண்ட ஒரு ஆய்வின் படி, நாட்டின் மருத்துவ சுற்றுலாப் பயணிகளில் சுமார் 40 சதவீதத்தை சென்னை ஈர்க்கிறது. 2013 ஆம் ஆண்டளவில், நகரம் ஒவ்வொரு நாளும் 200 வெளிநாட்டு நோயாளிகளைப் பெறுகிறது. சென்னையில் உள்ள மருத்துவமனைகளில் மருத்துவ சிகிச்சைக்காக நாட்டின் கிழக்கு பகுதியில் இருந்து வரும் நோயாளிகளுக்களின் போக்குவரத்த்திற்காக, கொல்கத்தா மற்றும் சென்னை இடையே ஹவுராவிலிருந்து இயக்கப்படும் கோரமண்டல் எக்ஸ்பிரஸ், இரயில் ஆம்புலன்ஸ் எக்ஸ்பிரஸ் என்றே அழைக்கப்படுகிறது.
நைஜீரியா, கென்யா, புருண்டி, காங்கோ, பங்களாதேஷ், ஓமன் மற்றும் ஈராக் போன்ற வளரும் மற்றும் வளர்ச்சியடையாத நாடுகளிலிருந்து வெளிநாட்டவர்கள் குறிப்பாக மேம்பட்ட மருத்துவத்திற்கு இங்கு வருகிறார்கள். இருப்பினும், நகரத்திற்கு வரும் வெளிநாட்டு நோயாளிகளின் எண்ணிக்கையைப் பற்றிய ஒருங்கிணைந்த புள்ளிவிவரங்கள் எதுவும் இல்லை. இந்தியாவிலுள்ள மற்ற பகுதிகளிலிருந்தும், வெளிநாடுகளிலிருந்தும் நிரந்தர நோயாளிகள் வந்து போவதற்கு முன்னணி மருத்துவமனைகள் பல உண்டு, மேலும் சர்வதேச நோயாளிகளுகென தனியான சிறப்பு வச்திகளும் செய்து தரப்படுகின்றன. ஸ்ரீ ராமச்சந்திர மருத்துவ மையத்திற்கு மாதம் ஒன்றுக்கு சுமார் 100 வெளிநாட்டு நோயாளிகள் வந்து போகின்றனர். டாக்டர். காமாட்சி நினைவு மருத்துவமனை மாதம் ஒன்றுக்கு சுமார் 10 முதல் 15 வெளிநாட்டு நோயாளிகளைப் பெறுகிறது. ஃபோர்டிஸ் மலர் மருத்துவமனை மாதம் ஒன்றுக்கு சுமார் 15 முதல் 20 வெளிநாட்டு நோயாளிகளைப் பெறுகிறது சங்கர நேத்ராலயா ஒரு மாதத்திற்கு சுமார் 500 வெளிநாட்டு நோயாளிகளைப் பெறுகிறது. ஒவ்வொரு மாதமும் மியாட் மருத்துவமனை கிட்டத்தட்ட 300 வெளிநாட்டு நோயாளிகளைப் பெறுகிறது.
அரசு சாரா நிறுவனங்கள்
சென்னை நகரம் சுகாதாரத்திற்கு இலாப நோக்கற்ற நிறுவனங்கள் மற்றும் அரசு சாரா அமைப்புக்களின் வலுவான தளமாக உள்ளது. இதற்கு 'இந்திய இதய சங்கம்' ஒரு உதாரணமாகும், இது இதய நோய் வராமல் தடுப்பதில் கவனம் கொள்கிறது. தமிழ்நாட்டில் 1997 ஆம் ஆண்டிலிருந்து மனிதனின் உயிரற்ற உடலை நன்கொடையாகப் பெற்று செயல்படும் மோகன் அறக்கட்டளை மற்றொருஅரசு சாரா அமைப்பாகும்.
விமர்சனங்கள்
சென்னை சுகாதரத்தின் 'மெக்கா' என அழைக்கப்பட்ட போதிலும், நகரில் உள்ள ஆறு தனியார் மருத்துவமனைகள் மட்டுமே 2012 ஆம் ஆண்டு முதல் மருத்துவமனைகள் மற்றும் சுகாதார சேவைகள் வழங்குவதற்கான தேசிய வாரியத்தின் அங்கீகாரம் பெ;ற்றுள்ளனன.
ஜர்னல் ஆப் கிளினிக்கல் ஃபார்மசி அண்ட் தெரபிடிக்ஸ் என்ற பத்திரிகையின் 2011 ஆகஸ்ட் வெளியீட்டில் வெளியிடப்பட்ட ஒரு ஆராய்ச்சி ஒன்று, நகரில் கிடைக்கக்கூடிய போலி மருந்துகளை மாதிரி ஆய்வுகள் மேற்கொள்ள போதிய வசதி இல்லை எனவும், 43 சதவீத மருந்துகள் தரமற்றவை எனவும் கூறுகிறது.
குறிப்புகள்
பகுப்பு:சென்னை பகுப்பு:சென்னையில் சுகாதாரச் சேவை
கிள்ளான் துறைமுகம்
கிள்ளான் துறைமுகம் அல்லது கோலக்கிள்ளான் (மலாய்: Pelabuhan Klang; ஆங்கிலம்: Port Klang; சீனம்: 巴生港); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு துறைமுக நகரம். கடல் வழியாகத் தீபகற்ப மலேசியாவுக்குள் செல்வதற்கான முக்கிய நுழைவாயிலாகத் திகழ்கின்றது.
பொது
முன்பு காலத்தில் கிள்ளான் துறைமுகத்தில் கணிசமான அளவிற்கு தமிழர்கள் வேலை செய்தார்கள். அவர்கள் கிள்ளான் துறைமுகத்தைக் கோலா கிள்ளான் என்று அழைத்தார்கள். அந்தச் சொல் வழக்கு இன்றும் பயன்பாட்டில் உள்ளது. கிள்ளான் நகரின் தென்மேற்கே 6 கி.மீ. (3.7 மைல்) தொலைவிலும், கோலாலம்பூர் மாநகருக்குத் தென்மேற்கே 38 கி.மீ. (24 மைல்) தொலைவிலும் அமைந்து உள்ளது. இது மலேசியாவின் மிகப் பெரிய துறைமுகமாகும்.
அண்மைய புள்ளிவிவரங்களின்படி உலகின் பரபரப்பு மிக்க கொள்கலன் துறைமுகங்களில் 11-ஆவது இடம் வகிக்கிறது. கொள்ளவு நிலையில் 12-ஆவது இடம் வகிக்கிறது.
வரலாறு
முன்னர் காலத்தில் கிள்ளான் நகரம், சிலாங்கூர் மாநிலத்தின் தலைநகரமாக இருந்தது. அத்துடன் மாநிலத்தின் இரயில் சேவை முனையமாகவும் இருந்தது. அதாவது பொருட்களை ஏற்றுமதி இறக்குமதி செய்வதற்கான அரசாங்க மையமாகவும் கிள்ளான் நகரம் விளங்கியது.
1880-ஆம் ஆண்டில், சிலாங்கூர் மாநிலத் தலைநகர் கிள்ளானில் இருந்து கோலாலம்பூர் நகருக்கு மாற்றப்பட்டது. 1800-களின் பிற்பகுதியில் புதிய கோலாலம்பூர் நிர்வாக மையத்தில் விரைவான வளர்ச்சி ஏற்பட்டது.
கிள்ளான் - கோலாலம்பூர் போக்குவரத்து முறை
முன்னர் காலத்தில், குதிரை அல்லது எருமை மாடுகளால் இழுக்கப்பட்ட வண்டிகள் தான், கிள்ளான் - கோலாலம்பூருக்கு இடையிலான போக்குவரத்து ஊடகங்களாக இருந்தன. அல்லது கிள்ளான் ஆற்றின் வழியாக டாமன்சாரா வரையில் படகு சவாரிகள் இருந்தன. அங்கு இருந்து கிள்ளான் நகருக்கு மீண்டும் குதிரை, எருமை மாட்டு வண்டிகளில் பயணம் மேற்கொள்ள வேண்டும்.
அந்த நேரத்தில் சிலாங்கூர் மாநிலத்தின் பிரித்தானிய ஆளுநராக வில்லியம் புளூம்பீல்ட் டக்ளஸ் (William Bloomfield Douglas) என்பவர் இருந்தார். துணை ஆளுநராக பிராங்க் சுவெட்டன்ஹாம் (Frank Swettenham) இருந்தார்.
கிள்ளான் - கோலாலம்பூருக்கு இடையிலான போக்குவரத்து முறை; மிக நீண்டது, மிக சலிப்பானது; சீர் செய்யப்பட வேண்டும் என்று பிராங்க் சுவெட்டன்ஹாம் கருத்து தெரிவித்தார். மாற்றுப் பாதையாக ஓர் இரயில் பாதை அமைக்கப்பட வேண்டும் என்றும் தொடர்ந்து வலியுறுத்தி வந்தார்.
புதிய இரயில் பாதை இணைப்பு
1882 செப்டம்பர் மாதம் பிராங்க் சுவெட்டன்ஹாம் சிலாங்கூர் மாநிலத்தின் புதிய பிரித்தானிய ஆளுநராக (ரெசிடெண்ட்) நியமிக்கப்பட்டார். போக்குவரத்து சிக்கல்களைச் சமாளிக்க, கிள்ளான் - கோலாலம்பூருக்கு இடையே ஓர் இரயில் பாதை இணைப்பைத் தொடக்குவதற்குத் தீவிரமாகச் செயல்பட்டார்.
அந்தக் காலக் கட்டத்தில் கோலாலம்பூர் பகுதிகளில் நிறையவே ஈயம் உற்பத்தி செய்யப்பட்டது. அவற்றைப் பத்து துறைமுகத்திற்கு (Pelabuhan Batu) எடுத்துச் செல்ல வேண்டும். கிள்ளான் துறைமுகம், அப்போதைய காலக் கட்டத்தில் பத்து துறைமுகம் என்று அழைக்கப்பட்டது. இரயில் பாதை போடும் வேலைகள் தொடங்கின.
19 மைல் இரயில் பாதை
1886-ஆம் ஆண்டு செப்டம்பர் மாதம், கோலாலம்பூரில் இருந்து புக்கிட் குடு (Bukit Kudu) வரையிலான 19 மைல் இரயில் பாதை திறக்கப்பட்டது. 1890-ஆம் ஆண்டில் அந்த இரயில் பாதை மேலும் 3 மைல் வரை நீட்டிக்கப்பட்டு, கிள்ளான் நகரத்துடன் இணைக்கப் பட்டது.
கிள்ளான் மற்றும் கிள்ளான் துறைமுகம் ஆகிய இரண்டு பகுதிகளும் ஏற்கனவே மலேரியா நோயினால் மிகவும் பாதிக்கப்பட்ட இடங்களாக இருந்தன. கிள்ளான் துறைமுகம் சதுப்பு நில காட்டுப் பகுதியில் இருந்ததால் மிகையான மலேரியா தொற்றலுக்கு உள்ளாகி இருந்தது.
பிரித்தானிய மருத்துவர் சர் ரொனால்ட் ரோஸ்
கிள்ளான் துறைமுகம் திறக்கப்பட்ட இரண்டே மாதங்களில், மலேரியாவின் கடும் தாக்கத்தால் துறைமுகமே மூடப்பட்டது. கிள்ளான் துறைமுகத்தில் மலேரியா தாக்கம் ஏற்படுவற்கு சில ஆண்டுகளுக்கு முன்பு தான், அதாவது 1897-ஆம் ஆண்டில், மலேரியா கொசுக்களால் தான், மலேரியா நோய பரவுகிறது என்பதைப் பிரித்தானிய மருத்துவர் சர் ரொனால்ட் ரோஸ் கண்டுபிடித்தார்.
அந்த வகையில் அந்தக் கண்டுபிடிப்பில் இருந்து பயன் அடைந்த முதல் காலனித்துவ நாடு மலாயா. தவிர கிள்ளான் துறைமுகமும் மலேரியா தாக்கத்தில் இருந்து விடுபட்டது.
மலேரியாவின் அச்சுறுத்தலுக்கு எதிராக நடவடிக்கைகள்
புதர்க் காடுகள் அழிக்கப் பட்டன. சதுப்பு நிலங்கள் நிரப்பப் பட்டன. கொசுக்கள் பெருகும் இடங்களை அழிக்கவும்; துறைமுக நடவடிக்கைகளுக்கு மேலும் இடையூறுகள் ஏற்படுவதைத் தவிர்க்கவும்; பல துரித நடவடிக்கைகள் மேற்கொள்ளப்பட்டன.
அந்த வகையில் சதுப்பு நிலக் காடுகளில் தேங்கி நின்ற மேற்பரப்பு நீர் திசை திருப்பப் பட்டது. மலேரியாவின் அச்சுறுத்தல், கிள்ளான் துறைமுகத்தில் இருந்து முற்றாகத் துடைத்து ஒழிக்கப் பட்டது.
சிலாங்கூர் போலோ விளையாட்டு மன்றம்
அதன் பின்னர் கிள்ளான் துறைமுகத்தில் வணிகம் வேகமாக வளர்ந்தது. 1914-ஆம் ஆண்டில் பல்வேறு துறைமுக வசதிகளுடன் இரண்டு புதிய அணைக்கரைகள் உருவாக்கப் பட்டன. அதற்கு முன்னர் 1902-இல், கிள்ளான் துறைமுகத்தில் சிலாங்கூர் போலோ விளையாட்டு மன்றம் (Selangor Polo Club) நிறுவப்பட்டது. எனினும் அந்த மன்றம் 1911-இல் கோலாலம்பூருக்கு மாற்றம் செய்யப்பட்டது.
இரண்டாம் உலகப் போரின் போது
இரண்டாம் உலகப் போரின் போது அரச போர் விமானங்களைப் (Royal Air Force) பராமரிக்க, கிள்ளான் துறைமுகத்தில் இருந்த விமானத் திடல்கள் பயன்படுத்தபட்டன. போரின் போது சேதம் அடைந்த துறைமுகத்தின் பெரும்பாலான கட்டமைப்புகள் புனரமைப்பு செய்யப்பட்டன.
அப்போதைய மலாயாவின் முக்கியமான இரண்டு ஏற்றுமதி பொருட்களான ரப்பர்; பனை எண்ணைய். இவற்றின் ஏற்றுமதி பெருகியது. அதைக் கையாளும் வகையில் துறைமுகத்தின் தெற்குப் பகுதி விரிவு செய்யப்பட்டது. இறக்குமதியும் அபரிமிதமாக வளர்ச்சி பெற்றது. இரண்டாம் உலகப் போருக்கு முன்பு சாத்தியம் அல்ல என்று எதிர்ப்பார்த்ததை விட அதிகமாகவே இறக்குமதிப் போக்குவரத்து அமைந்தது.
தற்சமயம் கிள்ளான் துறைமுகம், கிள்ளான் நகராண்மைக் கழகத்தின் அதிகார வரம்பிற்கு உட்பட்டதாக உள்ளது. நாடாளுமன்றத்தில் கிள்ளான் துறைமுகத்தின் நாடாளுமன்ற உறுப்பினராக சார்லஸ் சாண்டியாகோ பிரதிநிதிக்கின்றார் (2022).
கிள்ளான் துறைமுகத்தில் உள்ள தமிழ்ப்பள்ளிகள்
சிலாங்கூர்; கிள்ளான் மாவட்டம்; கிள்ளான் துறைமுகத்தில் ஒரு தமிழ்ப்பள்ளி உள்ளது. வாட்சன் தமிழ்ப்பள்ளி. 569 மாணவர்கள் பயில்கிறார்கள். 43 ஆசிரியர்கள் பணியாற்றுகிறார்கள்.
காட்சியகம்
கிள்ளான் துறைமுகம்
வெளி இணைப்புகள்
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள் பகுப்பு:மலேசியத் துறைமுகங்கள் பகுப்பு:ஆசியத் துறைமுகங்கள்
மும்முக கணபதி
மும்முக கணபதி, விநாயகரின் முப்பத்து இரண்டு திருவுருவங்களில் 28வது திருவுருவம் ஆகும்.
திருவுருவ அமைப்பு
வலது கைகளில் கூரிய அங்குசம், அட்சமாலை, வரதம் இவற்றை உடையவர். இடது கைகளில் பாசம், அமுதகலசம், அபயம் இவற்றை உடையவர். பொற்றாமரையாசனத்தின் நடுப் பொகுட்டில் மூன்ற முகங்களோடு எழுந்தருளியிருப்பவர். புரசம், பூப் போன்ற சிவந்த நிறம் உடையவர்.
பகுப்பு:32 விநாயகர் திருவுருவங்கள் பகுப்பு:விரிவாக்கம் தேவைப்படுகின்ற கட்டுரைகள்
அமில சில்வா
அமில சில்வா (Amila Silva), இலங்கை குருனாகலைப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1997-98 பருவ ஆண்டுகளில், இலங்கை குருனாகலை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
சங்கத் தமிழ் (நூல்)
சங்கத் தமிழ் என்னும் நூல் கலைஞர் மு. கருணாநிதி எழுதிய நூலாகும்.
நூலின் அமைப்பு
கலைஞர் இந்த நூலில் சங்க இலக்கியத்தில் உள்ள பொருத்தமான 100 பாடல்களுக்கு புதுக்கவிதையில் விளக்கக் கவிதைகளை எழுதியுள்ளார். ஒவ்வொரு பாடலுக்கும் ஒரு வண்ண ஓவியம் என்ற வீதத்தில் புகழ்பெற்ற ஓவியர்களைக்கொண்டு ஓவியம் புனையப்பட்டு உள்ளது. இதில் இறுதியில் உள்ள 11 பாடல்களில் ஒருதலைக்காதல் என்னும் பெயரில் கற்பனை கலந்த குறுங்காவியமாக பொருத்தமான சங்க இலக்கிய பாடல்களுடன் எழுதியுள்ளார். இந்த விளக்கப் பாடல்கள் முதலில் குங்குமம் இதழில் வாரம் ஒரு பாடல் என்ற கணக்கில் வெளிவந்தது. பின்னர் நூல்வடிவமாக ராக்ஃபோர்ட் பப்ளிகேஷன்ஸ்(பி)லிட் பதிப்பகத்தின் வெளியீடாக 1987இல் வெளிவந்தது. மூன்றாம் பதிப்பாக நவம்பர் 1987இல் வெளிவந்தது.
உசாத்துணை
பகுப்பு:1987 தமிழ் நூல்கள் பகுப்பு:மு. கருணாநிதி நூல்கள்
எடித் எட்
எடித் எஃட் ( Edith Head, அக்டோபர் 28, 1897 – அக்டோபர் 24, 1981)எட்டு ஆசுகர்கள் பெற்ற அமெரிக்க ஆடை வடிவமைப்பாளராவார். இவரது ஆசுகர் சாதனையை இதுவரை வேறெந்த ஆடைகலன் வடிவமைப்பாளரும் எட்டவில்லை. ஆல்பிரடு இட்ச்காக்கின் திரைப்படங்களின் வெற்றிக்குப் பின்புலமாக இருந்த இவரே நடிகை ஆட்ரி எப்பர்னின் மங்காப் புகழுக்கும் காரணமாக அறியப்படுகிறார்.
பகுப்பு:ஆடைகலன் வடிவமைப்பாளர்கள் பகுப்பு:1897 பிறப்புகள் பகுப்பு:1981 இறப்புகள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
லெப்டோஸ்பிரோசிஸ்
லெப்டோஸ்பிரோசிஸ் (Leptospirosis, வெய்ல்ஸ் நோய், வெய்ல்ஸ் நோய்க்குறி, கானிகோலா காய்ச்சல், கேன்ஃபீல்டு காய்ச்சல், நாயுகாயமி காய்ச்சல், 7-நாள் காய்ச்சல், ரேட் கேட்ச்சர்ஸ் யெல்லோஸ், ஃபோர்ட் பிராக் காய்ச்சல், பிரெட்டிபியல் காய்ச்சல் மற்றும் எலி சுரம் எனவும் அறியப்படுகிறது) என்பது லெப்டோஸ்பைரா மரபணுக்களின் சுருளுயிரிகள் காரணமாக ஏற்படும் பாக்டீரிய விலங்கு வழி நோய் ஆகும். இது மனிதர்கள் மற்றும் பாலூட்டிகள், பறவைகள், நிலநீர் வாழ்வன மற்றும் ஊர்வன உள்ளிட்ட அதிகளவிலான விலங்குகளைப் பாதிக்கின்றது. இந்த நோயானது முதன் முதலில் 1886 ஆம் ஆண்டு அடோல்ஃப் வெய்ல் என்பவர் மூலமாகக் கண்டறியப்பட்டது. அவர் இதனை "மண்ணீரலின் விரிவாக்கம், ஜாண்டிஸ் மற்றும் சிறுநீரக அழற்சி ஆகியவற்றுடன் கூடிய கடும் தொற்று நோய்" எனக் குறிப்பிட்டிருந்தார். லெப்டோஸ்பைரா முதன் முதலில் 1907 ஆம் ஆண்டு பிரேதப் பரிசோதனை சிறுநீரகத் திசுத் துண்டில் காணப்பட்டது. 1908 ஆம் ஆண்டில், ஐனாடா (Inada) மற்றும் ஐடோ (Ito) இருவரும் நோய்க்காரணி உயிரினமாக இதனைக் கண்டறிந்தனர். பின்னர் 1916 ஆம் ஆண்டில் அது எலிகளில் இருப்பது கண்டறியப்பட்டது.
லெப்டோஸ்பிரோசிஸ் உலகின் மிகவும் பொதுவான உயிரினங்களில் காணப்படுவதாக அறியப்பட்ட போதும் மனிதர்களில் இதை ஒப்பிடுகையில் மிகவும் அரிதான பாக்டீரியத் தொற்று ஆகும். இந்தத் தொற்று பொதுவாக விலங்கு சிறுநீர் அசுத்தம் பட்ட நீர் மனிதர்களின் தோல், கண்கள் ஆகியவற்றில் குணமடையாத புண்கள் அல்லது or with the சீதமென்சவ்வுகள் ஆகியவற்றில் படுவதன் மூலமாகத் தொற்றுகின்றன. வெப்பமண்டலப் பகுதிகளின் வெளிப்புறத்தில் லெப்டோஸ்பிரோசிஸ் நிகழ்வுகள் ஒப்பிடுகையில் வெளிப்படையாகத் தெரிகிற சீதோஷ்ண நிலையில் ஏற்படுகின்றன. அவற்றில் பெரும்பாலானவை ஆகஸ்ட்-செப்டம்பர்/பிப்ரவரி-மார்ச் காலகட்டங்களில் ஏற்படுகின்றன.
காரணங்கள்
right|thumb|அடாப் 0.1 µm பாலிகார்பனேட் வடிகட்டி கொண்ட லெப்டோஸ்பைரா சார்ந்த பாக்டீரியாவின் ஸ்கேன் செய்யப்பட்ட மின்துகள் நுண்படம் லெப்டோஸ்பிரோசிஸ் ஏற்படுவதற்கு லெப்டோஸ்பைரா எஸ்.பீ.பீ என்று அழைக்கப்படும் சுருளுயிரி பாக்டீரியம் காரணமாக இருக்கிறது. அமெரிக்கா மற்றும் கனடாவில் குறைந்த பட்சம் 5 குருதி நுண்ணியிர்கள் முக்கியத்துவம் வாய்ந்ததாக இருக்கின்றன. மேலும் அங்கு அவை நாய்களில் (இக்டெரோஹெமொராஜியே, கானிகோலா, பொமோனா, கிரிப்போடைப்போசா மற்றும் பிராட்டிஸ்லாவா) இந்நோய் ஏற்படுவதற்குக் காரணமாக இருக்கின்றன. மற்ற (அரிதான) தொற்றக்கூடிய இனங்களும் இருக்கின்றன. பொதுவாக மாறுபட்ட லெப்டோஸ்பைரா உயிரினங்கள் குருதி நிணநீரை ஒத்ததாக மற்றும் அதற்கு மாறானதாக இருக்கலாம். இதனால் இனம் கண்டறிதல் சார்ந்த விவாதங்கள் எழுந்திருக்கின்றன. வழக்கமான குருதி நிணநீர் மண்டலமானது அந்தச் சூழலில் நோயறிதல் மற்றும் நோய்ப்பரவியல் கருத்து நிலையில் வெளிப்படையாக மிகவும் பயனுள்ளதாக இருக்கிறது (இவை தொடர்ந்த மேம்பாடு மற்றும் பிசிஆர் போன்ற தொழில்நுட்பங்களின் மேம்பாட்டினால் மாற்றமடையலாம்).
லெப்டோஸ்பிரோசிஸானது பாதிக்கப்பட்ட விலங்கின் சிறுநீரில் இருந்து பரவுகிறது. மேலும் அது ஈரப்பதம் அதிகமாக இருக்கும் இடங்களில் துரிதமாகத் தொற்றிக் கொள்கிறது. எலிகள் மற்றும் கள எலிகள் ஆகியவை அடிப்படைக் காரணங்களாக இருந்த போதும் நாய்கள், மான், முயல்கள், முள்ளெலிகள், மாடுகள், செம்மறி ஆடுகள், ரக்கூன்கள், போஸ்ஸம்கள், ஸ்கங்குகள் உள்ளிட்ட பெரும்பாலான பாலூட்டிகளும் இவை பரவக் காரணமாக இருக்கின்றன. மேலும் சில கடல் வாழ் பாலூட்டிகள் இரண்டாம் நிலை உயிரினமாக இந்த நோயை எடுத்துச் சென்று பரப்புவதற்குக் காரணமாக இருக்கின்றன. நாய்கள் புல் அல்லது மணலில் இருக்கும் பாதிக்கப்பட்ட விலங்கின் சிறுநீரை நக்கி விடலாம் அல்லது பாதிக்கப்பட்ட தேங்கிய நீரைக் குடித்து விடலாம். "வீட்டில் உள்ள நாய்களுக்கு" லெப்டோஸ்பிரோசிஸ் ஏற்படுவதற்கான வெளிப்படையான காரணமாக வீட்டில் நுழையும் பாதிப்படைந்த எலியின் சிறுநீரை நக்கி விடுவதால் ஏற்படுவதாக அறிக்கைகள் தெரிவிக்கின்றன. பாதிக்கப்பட்ட பாக்டீரியாவை கடத்துவதற்கு சாத்தியமுள்ள வாழ்விடங்களின் வகைகள் சேறு நிரம்பிய ஆற்றங்கரை, சாக்கடைகள், அடுப்பு இடுக்குகள், சேறு நிரம்பிய கால்நடை வளர்ப்புப் பகுதிகள் போன்றவை இருக்கின்றன. அங்கு காட்டு அல்லது பண்ணைப் பாலூட்டிகளின் வழக்கமான வழித்தடங்கள் இருக்கின்றன. மழை வருதல் மற்றும் லெப்டோஸ்பிரோசிஸ் ஏற்படுதல் ஆகியவற்றுக்கு இடையே நேரடியான தொடர்புகள் இருக்கின்றன. இடைவெப்பக்காலநிலை மற்றும் வெப்பச் சீதோஷ்ண நிலையின் ஆண்டு சுழற்சி ஆகிய காலங்களிலும் இவை ஏற்படுவதால் இவை பருவ நிலை சார்ந்தவையாக இருக்கின்றன.
லெப்டோஸ்பிரோசிஸானது பாதிக்கப்பட்ட விலங்குகளின் விந்தில் இருந்தும் பரவுகிறது. இறைச்சி வெட்டுமிடப் பணியாளர்களுக்கு பாதிக்கப்பட்ட இரத்தம் அல்லது உடல் திரவங்களின் மூலமாக இந்த நோய் பரவலாம்.
மனிதர்களுக்கு இந்த பாதிக்கப்பட்ட விலங்குகளின் சிறுநீர் பட்ட நீர், உணவு அல்லது மண் ஆகியவற்றின் மூலமாக பாதிப்பு ஏற்படலாம். இது அசுத்தமான உணவு மற்றும் நீரினை விழுங்குதல் அல்லது தோலில் படுதல் மூலமாக ஏற்படலாம். இந்த நோயானது ஒரு மனிதனிடம் இருந்து இன்னொரு மனிதனுக்குத் தொற்றியதாக அறியப்படவில்லை. மேலும் உடல் நலமுறையில் பாக்டீரியா பரவும் நிகழ்வுகள் மனிதர்களில் முழுமையாக அரிதாக இருக்கின்றன. லெப்டோஸ்பிரோசிஸானது குறிப்பிட்ட பகுதிகளில் நீர் விளையாட்டுக்களில் ஆர்வமுள்ளவர்களுக்கு இடையில் மிகவும் பொதுவானதாக இருக்கிறது. நீரில் நீண்ட நேரம் அமிழ்ந்திருத்தல் பாக்டீரியா நுழைவதற்கு வழி வகுப்பதாக இருக்கிறது. அலைச்சறுக்கு வீரர்கள் மற்றும் வெள்ளை நீர் துடுப்பாளர்கள் பாக்டீரிய அதிகளவில் காணப்படும் பகுதிகளில் அதிக இடர்பாடு உடையவர்களாக இருக்கிறார்கள். அத்தகைய சூழலில் அசுத்தமான நீரை விழுங்கிவிடுதல், கண்கள் அல்லது மூக்கின் மீது அசுத்தமான நீர் தெறித்தல் அல்லது நோய்த் தொற்றிய நீர் திறந்த காயப் பகுதிகளில் படுதல் ஆகியவை காரணமாக நோய் ஏற்படலாம். கால்நடை மருத்துவர்கள், இறைச்சி வெட்டுமிடப் பணியாளர்கள், விவசாயிகள், கழிவுநீர்க் குழாய்ப் பணியாளர்கள் மற்றும் பழைய கட்டடங்களில் பணியாற்றுபவர்கள், படகோட்டிகள் உள்ளிட்ட தொழிலை மேற்கொள்பவர்களுக்கும் கூட சில நேரங்களில் இந்த நோய் ஏற்படுவதற்கான வாய்ப்பு இருக்கிறது.
நோய் அறிகுறிகள்
மனிதர்களில் லெப்டோஸ்பைரல் தொற்று அறிகுறிகளின் வரம்பாக இருக்கிறது. மேலும் சில பாதிக்கப்பட்ட நபர்களுக்கு எந்த அறிகுறிகளும் ஏற்படாமலும் இருக்கலாம். லெப்டோஸ்பிரோசிஸ் காய்ச்சல் போன்ற அறிகுறிகள் (காய்ச்சல், சில்லிடு பொருள், தசைவலிகள், ஆழ்ந்த தலைவலி) உடன் ஆரம்பமாகும் பைபாசிக் நோயாக இருக்கிறது. முதல் கட்டமான குணப்படுத்தியபிறகு நோயாளிக்கு இரண்டாவது கட்டம் ஆரம்பிக்கும் வரை அறிகுறியில்லாமல் இருக்கும். மூளை உறையழற்சி, கல்லீரல் பாதிப்பு (ஜாண்டிசுக்குக் காரணமாகிறது) மற்றும் சிறுநீரகச் செயலிழப்பு போன்றவை இதன் பண்புகளாக இருக்கின்றன. அதிக அளவிலான நோய் அறிகுறிகளின் காரணமாக நோய்த் தொற்றானது பொதுவாக தவறான நோயறிதலாக இருக்கிறது. இது உண்மையில் எத்தனை பேரை பாதித்திருக்கிறது என்பதைக் காட்டிலும் குறைவாகவே பதிவு செய்வதற்கு ஏதுவாக்குகிறது. லெப்டோஸ்பிரோசிஸின் அறிகுறிகள் அதிகமான காய்ச்சல், தீவிர தலைவலி, சில்லிடுதல், தசை வலிகள் மற்றும் வாந்தியெடுத்தல் உள்ளிட்டவை மற்றும் ஜாண்டிஸ், சிவந்த கண்கள், அடிவயிற்று வலி, வயிற்றுப்போக்கு மற்றும் தடித்தல் உள்ளிட்டவை ஏற்படலாம். மனிதர்களில் அறிகுறிகள் 4 முதல் 14 நாள் வரையிலான நோய்ப்பாதிப்புக் காலங்களுக்குப் பிறகு தோன்றலாம்.
நோய்ப்பாதிப்பு காலம் (முதல் அறிகுறிகள் தோன்றிய காலகட்டம்) விலங்குகளில் 2 முதல் 20 நாட்கள் வரையில் எப்போது வேண்டுமானாலும் இருக்கலாம். நாய்களில் மிகவும் பொதுவாக கல்லீரலும் சிறுநீரகமும் லெப்டோஸ்பிரோசிஸினால் பாதிக்கப்படுகின்றன. நாள அழற்சியானது திரவக் கோர்வை மற்றும் ஆற்றல் மிக்க பரவிய குழலுள் உறைதல் (disseminated intravascular coagulation) (DIC) காரணமாக ஏற்படலாம். இதயத்தசை அழற்சி, இதயவுறை அழற்சி, மூளை உறையழற்சி மற்றும் கருவிழிப்படல அழற்சி ஆகியவையும் கூட சாத்தியமுள்ள நோய்த்தாக்கப் பின் விளைவுகளாக இருக்கின்றன. நாயின் கண்களில் ஜாண்டிசுடன் கூடிய சுரப்பித் தடிப்பு இருந்தால் (சிறிது மஞ்சளாகவும்) மாறுபட்ட நோயறிதலின் ஒரு பகுதியாக லெப்டோஸ்பிரோசிஸையும் இருக்க வாய்ப்புண்டா என சந்தேகிக்கலாம். ஜாண்டிஸ் இல்லாமல் இருத்தல் லெப்டோஸ்பிரோசிஸ் ஏற்படுவதற்கான சாத்தியக் கூறைக் குறைப்பதில்லை. மேலும் அதன் இருப்பு லெப்டோஸ்பிரோசிஸிற்கு மாறாக கல்லீரல் அழற்சி அல்லது மற்ற கல்லீரல் நோய்க்குறியியலாகக் குறிப்பிடப்படலாம். வாந்தியெடுத்தல், காய்ச்சல், உண்ண முடியாமை, சிறுநீர் கழிப்பது குறைவது, பொதுவாக அடர்ந்த அல்லது பழுப்பு நிறத்தில் சிறுநீர் கழிதல் மற்றும் சோம்பல் ஆகியவையும் கூட நோய்க் குறிப்பிடுதல்களாக இருக்கலாம்.
சிக்கல்கள்
மூளை உறையழற்சி, மிகுதியான சோர்வு, காது கேளாமை, மூச்சுத்திணறல், இரத்த யூரியாமிகைப்பு மற்றும் சிறுநீரக இடைத்திசுக் குழல் வடிவ திசுப்பகுதி அழுகல் உள்ளிட்ட சிக்கல்கள் ஏற்படலாம். இதன் விளைவாக சிறுநீரகச் செயலிழப்பு மற்றும் பொதுவாக கல்லீரல் செயலிழப்பு ஏற்படலாம் (இந்த நோயின் தீவிர வடிவம் வெய்ல்ஸ் நோய் எனப்படுகிறது. எனினும் இது சில நேரங்களில் வெய்ல் நோய்க்குறி எனப்படுகிறது). இதயகுழலியச் சிக்கல்கள் ஏற்படவும் சாத்தியங்கள் இருக்கின்றன.
நோயறிதல்
thumb|வெள்ளி நிறிமிடு நுட்பம் பயன்படுத்தப்பட்ட சிறுநீரகத் திசு லெப்டோஸ்பைரா பாக்டீரியாவின் இருப்பை வெளிப்படுத்துகிறது நுண்ணுயிர் தொற்றை 7 முதல் 10 நாட்கள் வரையில் இரத்தத்தில் காணலாம் (குருதி நிணநீரியல் ரீதியாக கண்டறியப்படும் விளைவுகள் மூலமாக). பின்னர் அது சிறுநீரகங்களுக்கு நகருகிறது. 7 முதல் 10 நாட்களுக்குப் பிறகு நுண்ணுயிர் சிறுநீரில் காணப்படலாம் இதனால் ஆரம்பகால நோயறிதல் விளைவுகள் மாறுபட்ட திரிபுக் குழுவுடன் குருதி நிணநீர் அல்லது இரத்த மாதிரியை குருதி நிணநீரியல் முறையில் சோதனையிடுவதையும் உள்ளடக்கியதாக இருந்தது. இரத்தம், குருதி நிணநீர், சிறுநீர் மற்றும் உயிர்த்திசுப் பரிசோதனை ஆகியவற்றில் இருந்து நுண்ணுயிர் வளர்வதற்கும் சாத்தியங்கள் இருக்கின்றன. சிறுநீரகச் செயல்பாட்டுச் சோதனைகளுடன் (இரத்த யூரிய நைட்ரஜன் மற்றும் கிரியேட்டினின்) கல்லீரல் செயல்பாட்டுக்கான இரத்த சோதனைகளும் மேற்கொள்ளப்படுகின்றன. இதில் இரத்த சோதனையானது டிரான்சாமினாசஸின் மிதமான ஏற்றத்தை வெளிப்படுத்துகிறது. ஆஸ்பட்டேட் அமினோ இடமாற்றி (aspartate aminotransferase) (AST), அலனின் அமினோ இடமாற்றி (alanine aminotransferase) (ALT) மற்றும் காமா-குளுமைல் இடமாற்றி (GGT) நிலைகளின் சுருக்கமான ஏற்றங்கள் ஒப்பிடுகையில் மிதமானதாக இருக்கிறது. இந்த நிலைகள் ஜாண்டிஸ் பாதிக்கப்பட்ட குழந்தைகளிலும் கூட சாதாரணமானதாக இருக்கிறது.
லெப்டோஸ்பிரோசிஸின் நோயறிதல் நொதி தொடர்பான இம்முனோசார்பன்ட் பரிசோதனை (Enzyme-Linked Immunosorbent Assay) (ELISA) மற்றும் பிசிஆர் போன்ற சோதனைகளின் மூலமாக உறுதிபடுத்தப்படுகிறது. நீணநீரிய சோதனையான எம்ஏடி (நுண்ணோக்கி ஒட்டுத்திரள் சோதனை) (microscopic agglutination test) என்பது லெப்டோஸ்பிரோசிஸ் நோயறிதலில் தங்கத் தரநிலை உடையதாகக் கருதப்படுகிறது. மாறுபட்ட லெப்டோஸ்பைராவின் நீண்ட குழுவை அடிக்கடி துணைச்சோதனையாக மேற்கொள்வது அவசியமாகும். இச்சோதனைக்கு மிகவும் வருந்தி உழைக்க வேண்டும் மற்றும் செலவும் அதிகம். இது முக்கியமாக வளர்ந்த நாடுகளில் பயன்படுத்தப்பட்டு வருகிறது.
லெப்டோஸ்பிரோசிஸிற்கான நோயறிதல் வகையீட்டுப் பட்டியலானது பலவகையான அறிகுறிகள் காரணமாக மிகவும் நீண்டதாக இருக்கிறது மத்திம நிலையில் இருந்து அதிக தீவிரத்தன்மை வரை வகைப்படுத்தப்பட்டிருக்கும் அந்த பட்டியலில் டெங்கு காய்ச்சல் மற்றும் மற்ற இரத்த இழப்பு சோகை காய்ச்சல்கள், பல்வேறு நோய்க் காரணிகள் கல்லீரல் வீக்கம், நச்சுநுண்ம மூளை உறையழற்சி, ,மலேரியா மற்றும் டைபாய்டு காய்ச்சல் உள்ளிட்டவைகளும் இருக்கின்றன. மென்மையானதாக வகைப்படுத்தப்பட்டிருப்பவைகள் இன்ஃப்ளூயன்சாவில் இருந்து வேறுபட்டிருக்க வேண்டும் மற்றும் மற்ற தொடர்புடைய நச்சு நுண்ம நோய்களாக இருக்க வேண்டும். குறிப்பிட்ட சோதனைகள் லெப்டோஸ்பிரோசிஸை முறையாக நோயறிவதற்குத் தேவையாக இருக்கின்றன. குறிப்பிட்ட நோயறிதலுக்குக் கட்டுப்பாடுகள் உள்ள சூழல்களில் (எ.கா., வளர்ந்து வரும் நாடுகள்) நோயாளியின் முந்தைய பாதிப்பு குறித்த விவர அறிக்கை சார்ந்து தீவிர கவனம் அவசியம். குறிப்பிட்ட சில வசிப்பிடப் பகுதிகள், பருவகாலம், தேங்கிய அசுத்தமான நீருடன் தொடர்பு (குளித்தல் நீச்சலடித்தல், வெள்ளம் நிறைந்த புல்தரையில் பணியாற்றம் மற்றும் பல) போன்ற காரணிகள் மற்றும்/அல்லது மருத்துவ வரலாற்றில் கொறித்துண்ணிகள் போன்றவை லெப்டோஸ்பிரோசிஸ் கற்பிதத்தில் உதவிகரமாக இருக்கின்றன. மற்றும் (சாத்தியமிருந்தால்) குறிப்பிட்ட சோதனைகளுக்கான குறிப்பிடுதல்களாக இருக்கின்றன.
லெப்டோஸ்பைராவானது 28 முதல் 30 °C இல் வைத்துப் பாதுகாக்கப்படும் எலிங்காசன்-மெக்குலோஃப்-ஜான்சன்-ஹாரிஸ் மீடியம் (Ellinghausen-McCullough-Johnson-Harris medium) மூலமாக சோதனையிடப்படலாம். நேர்த்தன்மைக்கான இடைநிலை நேரம் மூன்று வாரங்கள் முதல் அதிகபட்சமாக மூன்று மாதங்கள் வரை இருக்கின்றன. இது சோதனை நுட்பங்களை நோயறிதல் நோக்கங்களுக்குப் பயனற்றதாக்குகின்றன. ஆனால் பொதுவாக இவை ஆய்வுகளில் பயன்படுத்தப்படுகின்றன.
தடுப்பு முறைகள்
டாட்சிசிலின் ஆனது உயர் இடர்பாட்டுப் பகுதிகளுக்குச் சாகசப் பயணம் மேற்கொள்பவர்களுக்கு நோய்த் தொற்றிலிருந்து காப்பதற்குப் பயன்படுத்தப்படலாம்.
சிகிச்சைமுறை
லெப்டோஸ்பிரோசிஸ் சிகிச்சையானது நோய்க்காரணி முகவரை ஒடுக்குதல் மற்றும் சாத்தியமுள்ள சிக்கல்நிலைகளை எதிர்த்தல் ஆகிய இரண்டு முக்கிய பகுதிகளைக் கொண்ட ஒப்பீட்டளவில் சிக்கலான செயல்பாடாக இருக்கிறது. எய்டியோட்ராபிக் மருந்துகள் செஃபோடாக்சிம், டாக்சிசிலின், பென்சிலின், ஆம்பிசிலின் மற்றும் ஆமோக்சிசிலின் (டாக்சிசிலின் ஆனது நோய்த்தடுப்புக்காகவும் பயன்படுத்தப்படலாம்) போன்ற நுண்ணுயிர் எதிர்ப்பொருள் மருந்துகள் ஆகும். மனிதர்களுக்கு தடுப்பு மருந்துகள் ஏதுமில்லை, விலங்குகளுக்கான தடுப்பு மருந்துகள் சில இனங்களுக்கு மட்டுமே இருக்கின்றன. மேலும் அவை சில மாதங்களுக்கு மட்டுமே பலனளிக்கக் கூடியவையாக இருக்கின்றன. மனிதர்களுக்கான நோய் தீர்க்கும் மருந்துகளின் மருந்தளவுகள் பின்வருமாறு: டாக்சிசிலின் 100 மிகி ஒரு வாரங்களுக்கு ஒவ்வொரு 12 மணி நேரங்களுக்கு ஒரு முறை வாய்வழியாக கொடுக்கப்பட வேண்டும் அல்லது பென்சிலின் 1–1.5 MU ஒரு வாரத்திற்கு ஒவ்வொரு 4 மணி நேரங்களுக்கு ஒரு முறை கொடுக்கப்பட வேண்டும். வாரத்திற்கு ஒரு முறை டாக்சிசிலின் 200–250 மிகி எடுத்துக்கொள்வது நோய்த்தடுப்புக்காகப் பயன்படுத்தப்படுகிறது. நாய்களில் பென்சிலினானது லெப்டோஸ்பைரமி பிரிவை (இரத்தத்தில் தொற்று) முடிவுக்குக் கொண்டு வருவதற்கு மிகவும் பொதுவாகப் பயன்படுத்தப்படுகிறது. மேலும் டாக்சிசிலின் நோய்க் கடத்தி நிலையை நீக்குவதற்குப் பயன்படுத்தப்படுகிறது.
ஆதரவு சிகிச்சை நடவடிக்கைகள் (குறிப்பாக தீவிர நோயாளிகளுக்கு) நச்சகற்றல் மற்றும் நீர்-மின்பகு சமநிலையின் இயல்பாக்குதல் ஆகியவற்றை உள்ளடக்கியதாக இருக்கின்றன. குளுக்கோஸ் மற்றும் உப்புக் கரைசல் உட்செலுத்துதல்களும் பயன்படுத்தப்படலாம். கூழ்மப்பிரிப்பு தீவிர நோயாளிகளுக்குப் பயன்படுத்தப்படுகிறது. நிணநீர் பொட்டாசியத்தின் ஏற்றம் மிகவும் பொதுவானது. பொட்டாசியம் நிலை மிகவும் அதிகமாக இருந்தால் சிறப்பு அளவீடுகள் எடுக்கப்பட வேண்டும். நிணநீர் பாஸ்பரஸ் நிலைகள் இதே போன்று சிறுநீரகச் செயலிழப்பின் காரணமாக ஏற்றுக்கொள்ள இயலாத நிலைக்கு அதிகரிக்கலாம். அதிபாஸ்பரஸ் ரத்தத்துக்கான சிகிச்சையானது அடிப்படையான நோய்க்கான சிகிச்சையளித்தல், ஏற்ற சூழலில் கூழ்மப்பிரிப்பு அல்லது கால்சியம் கார்பனேட் வாய்வழியாகக் கொடுத்தல் ஆகியவற்றை உள்ளடக்கி இருக்கிறது. ஆனால் முதல் முறை நிணநீர் கால்சியம் நிலைகள் (இந்த இரு நிலைகளும் தொடர்புடையவை) சோதனையிடும் போது இது மேற்கொள்ளப்படுவதில்லை. கார்டிகோஸ்டெராய்டுகள் மெதுவாக மருந்தளவுகள் குறைக்கப்படும் (எ.கா., பிரெடினிசொலொன் 30 முதல் 60 மிகி வரை) சூழல்களில் பயன்படுத்தப்படுகின்றன. பொதுவாக இவை தீவிர இரத்த இழப்பு சோகையுடன் நோயாளிகளுக்கு 7 முதல் 10 நாட்கள் வரை பயன்படுத்தலாம் என சில சிறப்பு நிபுணர்கள் பரிந்துரைக்கின்றனர். உறுப்பு சார்ந்த கவனம் மற்றும் சிகிச்சை சிறுநீரகம், கல்லீரல் அல்லது இதயம் தொடர்புடைய சிக்கல் உள்ள நோயாளிகளில் இன்றியமையாததாகும்.
நோய்ப்பரவியல்
நோய்த்தொற்று ஆண்டு விகிதங்கள் இடைவெப்பக்காலநிலையில் 100,000 பேருக்கு 0.02 இல் இருந்து வெப்ப சீதோஷ்ண நிலையில் 100,000 பேருக்கு 10 முதல் 100 வரை மாறுபடுகின்றன.
சிக்கிம் மக்களவை உறுப்பினர்
2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் சிக்கிம் மாநிலத்திலிருக்கும் 1 மக்களவைத் தொகுதிக்கு உறுப்பினராகத் தேர்வு செய்யப்பட்டவர், அவர் சார்ந்துள்ள கட்சி ஆகியவைகளைக் கொண்ட பட்டியல் இது.
கட்சி வாரியாக உறுப்பினர்கள்
இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:
சிக்கிம் ஜனநாயக முன்னனி - 1
இவற்றையும் பார்க்க
பகுப்பு:இந்திய மக்களவை
லெப்டோஸ்பிரோசிஸ்
வரலாறு
இந்த தொற்றுநோயின் காரணம் மர்மமாக இருக்கிறது. அதே சமயம் இதே காலகட்டங்களில் ஏற்பட்ட மற்ற திடீர் நிகழ்வுகள் சீராக நன்கு அறியப்பட்டதாக இருக்கின்றன. இந்த நோய்த்தொற்றானது பிளைமவுத் வளைகுடாக் காலனியின் இழப்பில் இருந்து அமெரிக்க வரலாற்றில் மிகவும் முக்கியத்துவம் வாய்ந்த நிகழ்வாகக் கருதப்படுகிறது. இது வட அமெரிக்காவில் பிரிட்டிஷ் குடியேற்றத்தின் தோல்வியாகக் கருதப்படுகிறது. குறிப்பிட்ட வரலாற்று ஆய்வாளர்கள் இந்த நோய்த்தொற்றானது கொலம்பஸ் அமெரிக்காவைக் கண்டறிந்த கால கட்டம் மற்றும் சுதந்திரம் அறிவிக்கப்படுவதற்கான அறிகுறிகள் தெரிந்த கால கட்டத்துக்கு இடையிலான அமெரிக்க வரலாற்றில் மிகவும் முக்கியத்துவம் வாய்ந்த நிகழ்வாக இருக்கிறது.
1886 ஆம் ஆண்டில் வெய்ல்ஸ் இதன் பண்புகளைக் கண்டறிவதற்கு முன்பு இந்த நோய் வெய்ல்ஸ் நோயை மிகவும் ஒத்திருக்கும் தொற்று ஜாண்டிஸ் அல்லது தீவிர இக்டெரிக் லெப்டோஸ்பிரோசிஸ் என்பதாக அறியப்பட்டது. எகிப்தியப் பிரச்சாரத்தின் போது நெப்போலியனின் படை தொற்று ஜாண்டிசினால் பாதிக்க்கப்பட்டிருப்பதற்கான சாத்தியங்கள் உள்ளன. அமெரிக்கக் குடியுரிமைப் போர் சமயத்தில் தொற்று ஜாண்டிஸ் படைப்பிரிவுகளுக்கு இடையில் ஏற்பட்டது. மேலும் இது கலிப்பொலி மற்றும் முதல் உலகப்போர் சமயத்தில் அகழிகளில் முற்றுகையிடலில் முற்றும் நனைந்த நிலையில் இருந்த படைவீரர்களுக்கு இடையில் இது ஏற்பட்டதாக அறியப்படுகிறது. லெப்டோஸ்பிரோசிஸை விவரிப்பது குறித்து 20 ஆம் நூற்றாண்டில் ஆரம்பத்தில் பயன்படுத்தப்பட்ட பெயர்களில் ஜாவாவில் சூடோ-டெங்கு, ஏழு-நாள் காய்ச்சல், ஆடம்ன் காய்ச்சல், அகியாமா நோய் மற்றும் சதுப்புநில அல்லது சதுவல் காய்ச்சல் உள்ளிட்டவையும் அடங்கும். எல் இக்டரொயமொர்ஹேஜியே (L icterohaemorrhagieae) ஆனது ஜப்பானில் இரண்டாம் உலகப்போர் திடீர்க்கிளர்ச்சியில் நோய்க்காரணி முகவராக அடையாளப்படுத்தப்பட்டது. அது ஜாண்டிஸின் பண்புகளையும் அதிக மரண விகிதத்தையும் கொண்டிருந்தது.
கூடுதல் வாசிப்பு
பகுப்பு:நோய்கள் பகுப்பு:கூகுள் தமிழாக்க மருத்துவக் கட்டுரைகள்
மலேய குள்ள மூஞ்சூறு
மலேய குள்ள மூஞ்சூறு (Malayan pygmy shrew)(சன்கசு மலேயனசு) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது மலேசியா மற்றும் தாய்லாந்தில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும்.
மேற்கோள்கள்
பகுப்பு:மூஞ்சூறு
அம்மானியம்
அம்மானியம் அல்லது அம்மோன் மொழி என்பது அழிவுற்ற எபிரேய கானானிய மொழியாகும். இது பெரும் மொழிக் குடும்பமான ஆபிரிக்க-ஆசிய மொழிக் குடும்பத்தை சேர்ந்த்த மொழியாகும்.இது விவிலியத்தில் கூறப்பட்டுள்ள ஏதோம் மக்களால் பேசப்பட்ட மொழியாகும். இவர்களின் காராணமாகவே யோர்தான் நாட்டின் தலைநகரான அம்மான் அதன் பெயரை பெற்றது.
இம்மொழியின் படைப்புகள் வெகு சிலவே இப்போது காணப்படுகிறது. கிமு 9வது நூற்றாண்டைச் சேர்ந்த அம்மான் தேவாலய எழுத்துப் பதிப்புகளும் கிமு7-6 ஆவது நூற்றாண்டுகளுக்கிடைப்பட்ட வெண்கள சாடியும் முக்கியமானதாகும். இவற்றை கொண்டு மொழியியளாலர்கள் இம்மொழி விவிலிய எபிரேய மொழிக்கு மிகநெருக்கமான மொழியெனவும் அரமேய மொழியின் தாக்கம் காணப்படுவதாகவும் கருதுகின்றனர்.
ஆதாரம்
Sources: F. Israel in D. Cohen (ed.), Les Langues Chamito-semitiques, Paris:CNRS 1988.
வெளியிணைப்பு
பகுப்பு:செமித்திய மொழிகள் பகுப்பு:எபிரேய மொழி
சிக்குன்குனியா
thumb|ஒரு மனிதனைக் கடிக்கும் ஈடிசு இகிப்தி [[கொசு]] சிக்குன்குனியா (Chikungunya) என்பது ஒரு தீ நுண்மத்தால் (வைரசால்) பரவும் நோய் ஆகும். இந்த நோய்க்குக் காரணமான தீ நுண்மமானது ஆல்பாத் தீ நுண்மம் வகையைச் சார்ந்தது ஆகும். இந்தத் தீ நுண்மம் ஈடிசு இகிப்தி (Aedes egypti) வகை கொசுக்கள் (இலங்கைத் தமிழ்: நுளம்பு) மூலம் பரவுகின்றன.
இது ஒரு உயிர்க்கொல்லி நோய் அல்ல. ஆனால் 2005-2006 ஆண்டுகளில் ஏறத்தாழ 200 பேர் வரை ரீயூனியன் தீவில் சிக்குன்குனியா தொடர்பான சூழலில் மரணமடைந்துள்ளதாக தகவல்கள் உள்ளன.
2006ஆம் ஆண்டில் பல இந்திய மாநிலங்களில் இந்நோய் தொற்றியது. செப்டம்பர் 2006 நிலவரப்படி ஆந்திரப் பிரதேசம், ராஜஸ்தான், குஜராத், தமிழ்நாடு, கேரளம் ஆகிய மாநிலங்களில் இந்நோய் கண்டறியப்பட்டுள்ளது. அக்டோபர் 12, 2006 வரை கேரளத்தில் மட்டும் 125 பேர் இந்நோய் தொடர்பாக இறந்துள்ளதாக மாநில அரசு தெரிவித்து உள்ளது. இறந்தவர்களில் பெரும்பான்மையோர் ஆலப்புழை மாவட்டத்தை சேர்ந்தவர்கள் ஆவர். கேரள அரசு இதை தொற்று நோயாகவும் தமிழக அரசு இதை அறிவிக்கப்பட வேண்டிய நோயாகவும் அறிவித்துள்ளன.
2006ஆம் ஆண்டில் இலங்கையில் 100, 000 இற்கும் மேற்பட்டவர்கள் இந்நோயினால் பாதிக்கப்பட்டனர். இலங்கையின் தமிழர்கள் பெருமளவில் வாழும் வடக்குக் கிழக்கிலேயே இந்நோய்த்தாக்கம் கூடுதலாக அறியப்பட்டது பின்னர் இது நாட்டின் ஏனைய பகுதிகளுக்கும் பயணிகளினால் பரவியது யாழ்ப்பாணத்தில் 20% மானவர்கள் பாதிக்கப்பட்டனர்.
தற்பொழுது இந்த தீ நுண்மம் ஈடிஸ் அல்போபிக்டஸ் (Aedes Albopictus) அல்லது புலிக் கொசு என்ற வகை கொசு மூலமூம் பரவும் என்று பாரிசில் உள்ள பாஸ்டர் கழகத்தில் கண்டறிந்துள்ளார்கள்.
வரலாறு
இந்நோயின் பெயரான "சிக்குன் குனியா" மகொன்டெ (Makonde) மொழியில் இருந்து வந்ததாகும், இதன் பொருள் வளைந்து இருத்தலைக் குறிக்கின்றது, இந்நோயால் பாதிக்கப்பட்டவர்கள் மூட்டு வலியினால் கை கால்கள் மடங்கி குனிந்த நிலையில் இருப்பதால் இப்பெயர் சூட்டப்பட்டுள்ளது. தங்கானிக்கா (தன்சானியாவின் பிரதான நிலப்பகுதி) நாட்டுக்கும் மற்றும் மொசாம்பிக் நாட்டுக்கும் இடையில் உள்ள மகொன்டெ மேட்டுநிலத்தில் 1952ஆம் ஆண்டு இந்த நோய் பரவியதைத் தொடர்ந்து மரியன் ராபின்சன் மற்றும் W.H.R.லூம்ஸ்டன் ஆகியோர் 1955ஆம் ஆண்டு இந்நோய் குறித்து முதன்முதலில் ஆராய்ந்து விளக்கினார்கள்.
1955ஆம் ஆண்டு அறிக்கையின்படி சிக்குன் குனியா என்னும் சொல் மகொன்டெ மொழியின் வேர் வினைச்சொல்லான முறுக்கப்படுதல் என்னும் பொருள் தரும் "குன்குனியாலா" (kungunyala) என்பதில் இருந்து தோன்றியது, ஆராய்வின் தொடர்ச்சியில் ராபின்சன் கூனி வளைந்து இருக்கும் நிலையைக் குறிக்கின்றது எனப் பயன்படுத்தினார். இச்சொல் சுவாகிலி மொழியில் இருந்து பிறந்தது எனத் தவறான எண்ணம் நிலவுகின்றது.
அறிகுறிகள்
மிகைக் காய்ச்சலும் மூட்டு வலியும் இந்நோயின் முக்கிய அறிகுறிகளாகும். 39 °C, (102.2 °F) அளவு வரைக்கும் காய்ச்சல் இருக்கக்கூடும். தலைவலி மற்றும் ஒளி ஒவ்வாமையும் இருக்கக்கூடும். பெரும்பாலும், ஓரிரு நாட்கள் நீடித்த பின்னர் காய்ச்சல் குறைந்து விடும். எனினும், கடுமையான தலைவலி, மூட்டுவலி, தூக்கமின்மை ஆகியவை ஐந்து முதல் ஏழு நாட்கள் வரை நீடிக்கக்கூடும்.
பண்டுவம் (சிகிச்சை)
சிக்குன்குனியா நோய்க்கு என்று தனிப்பட்ட முறையில் இதுவரை மருந்துகள் ஏதும் இல்லை. 2000ஆம் ஆண்டில் இது குறித்த தடுப்பூசிச் சோதனைகள் செய்யப்பட்டாலும், ஆய்வுக்கான நிதி நிறுத்தப்பட்டதால், தற்பொழுது தடுப்பூசிகள் ஏதும் இல்லை. இந்நோயை உறுதி செய்வதற்கான இரத்தப் பரிசோதனை முறையை குலாலம்பூரில் உள்ள மலாய் பல்கலைக்கழகம் கண்டறிந்துள்ளது. இந்நோய்க்கான மருந்தாக குளோரோகுவின் (Chloroquine) அமையக்கூடும் என்று உலகெங்கும் நடக்கும் ஆய்வுகள் தெரிவிக்கின்றன.
இந்நோய் தாக்கியவர்கள் மேலும் கொசுக்கடிக்கு உள்ளாகாமல் பார்த்துக் கொள்ள வேண்டும்.இதன் மூலம் நோய் மற்றவர்களுக்குப் பரவுவத்தைக் குறைக்கலாம். இயன்ற வரை வீட்டுக்குள்ளே கொசுவலையின் பாதுகாப்புடன் இருத்தல் நலம் மின்விசிறிகளையும் (fan) கொசுவின் நடமாட்டத்தைக் கட்டுப்படுத்தப் பாவிக்கலாம். மூட்டு வலியின் போது பிறரின் கவனிப்புடன் கூடிய ஓய்வு மிகவும் அவசியமாகும். மிதமான உடற்பயிற்சிகளும் நகர்வும் மூட்டு முடக்கத்துக்கு இதமாக இருந்தாலும் கடினமான பயிற்சிகள் எதிர்மறை விளைவை ஏற்படுத்தக் கூடும்.
ஹோமியோபதி மருத்துவ முறையில் சிக்குன்குனியாவுக்கு மருந்து உள்ளதாக தெரிவிக்கப்பட்டாலும் இத்தகவல் இன்னும் அறிவியல் முறைப்படி உறுதி செய்யப்படவில்லை. பச்சிலைகளை கொண்டு பண்டுவம் செய்யும் யுனானி மருத்துவ முறை மருந்துகள் மூட்டு வலியைக் குறைப்பதாக கூறப்படுகிறது என்றாலும் இது சிக்குன்குனியாவுக்கு எதிர்ப்பான மருந்தா என்று உறுதி செய்யப்படவில்லை.
நோய்த் தடுப்பு
சிக்குன்குனியா தீ நுண்மங்களை கொண்டு திரியும் பகல் நேரத்தில் கடிக்கும் கொசுக்களிடம் இருந்து விலகி இருப்பது இந்நோயைத் தடுப்பதற்கான சிறந்த வழிமுறையாகும். வீட்டுக்கு அருகில் நீர்த் தேங்காமல் பார்த்துக் கொள்வதும் தேங்கிக் கிடக்கும் நீரில் DEET போன்ற கொசு ஒழிப்பு மருந்துகளை தெளிப்பதும் நோய் பரப்பும் கொசுக்களுக்கு இடம் தராமல் தடுக்கும். கை கால்களை மறைக்கும் நீளமான உடுப்புகளை அணிவதும் கதவு, சாளரங்களை திரையிட்டு மறைப்பதும் கொசுக் கடியைக் குறைக்கும்.
கொசுக்கள்
thumb|ஈடிசு ஈஜிப்டை [[கொசு]] ஈடிசு ஈஜிப்டை, ஈடிசு அல்போபிக்டசு இரு வகைக் கொசுக்களுமே பொதுவாக திறந்தவெளிப் புறங்களில் தான் கடிக்கின்றன; இருப்பினும் ஈஜிப்டை வகைக் கொசு வீடுகளின் உள்புறங்களிலும் உலவுவதால் உள்புறங்களிலும் கடிக்கின்றன; பெரும்பாலும் இவை பகல் நேரங்களிலும், அதிலும் குறிப்பாக விடியல், மாலை நேரங்களில் அதிகம் கடிப்பவை. இவை இரவில் கடிப்பதில்லை; அதிலும் பெண் கொசுக்கள் தான் கடிக்கின்றன. thumb|200px|right|ஈடிசு ஈஜிப்டை வகைக் கொசுவின் லார்வா thumb|200px| முதிர்வுநிலை ஈஜிப்டைக் கொசுக்கள்
இக்கொசுக்களின் இயற்கையான எதிரிகள்
தட்டான் என்றழைக்கப்படும் தும்பிகளின் இளம்புழுக்கள் (dragon-fly nymphs) இவற்றின் திறனான இயற்கை எதிரிகள்;
வெளி இணைப்புகள்
பகுப்பு:நோய்கள் பகுப்பு:தீநுண்மங்கள் பகுப்பு:நச்சுநுண்ம நோய்கள்
மோனோகார்பிக்
மோனோகார்பிக் (Monocarpic) தாவரங்கள் என்பவை தம் வாழ்காலத்தில் ஒரே ஒருமுறை மட்டும் பூத்து, காய்த்து, கனிகொடுத்து மடியும் தாவரங்கள் ஆகும். இச் சொல் அல்போன்சு டி கான்டில் என்பவரால் முதன்முதலில் பயன்படுத்தப்பட்டது. இதே பொருளுள்ள பிற சொற்கள் கபாசன்த், செமல்பாரசு (semelparous) ஆகும். இச்சொல்லுக்கு எதிரான சொல் பாலிகார்பிக் (Polycarpic) ஆகும். பாலிகார்பிக் தாவரங்கள் என்பவை தம் வாழ்காலத்தில் பலமுறை பூத்து, காய்த்து, கனி கொடுத்து மடிபவை ஆகும்.
பிலிடெசியல்சு (Plietesials) எனப்படும் தாவரங்களும் மோனோகார்பிக் தாவரங்கள் போன்றே ஒருமுறை பூத்து மடிகின்றன. கேரளாவின் மூணாறு பகுதியில் காணப்படும் நீலக்குறிஞ்சியும் பிலிடெசியல்சு தாவரங்களே.
அகாவாசியே, அரெகேசியே, புரமோலிசியே, மூசேசியே, அகன்தசியே, அபோசைனெசியே போன்றவை மோனோகார்பிக் வகையைச் சார்ந்தவை. மோனோகார்பிக் தாவரங்களின் பூக்கள் கனியாகும் முன், அவற்றைப் பறித்து நீக்குவதன் மூலம் அவற்றின் வாழ்நாளை நீட்டிக்கலாம் அல்லது மொட்டுப் பருவத்திலேயே பறித்து விடலாம்.
மேற்கோள்கள்
பகுப்பு:தாவர இனப்பெருக்கம் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:தாவர வகைகள்
குமாரபுரம் பூதமுற்ற சாஸ்தா கோயில்
குமாரபுரம் பூதமுற்ற சாஸ்தா கோயில் தமிழ்நாட்டில் கன்னியாகுமரி மாவட்டம், குமாரபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தெற்காசிய கற்காலம்
தெற்காசிய கற்காலம் (The South Asian Stone Age ) என்பது  தெற்கு ஆசியாவில் மனிதர்கள் வாழ்ந்த  பழங்கற்காலம் இடைக் கற்காலம் மற்றும்  புதிய கற்காலம்  ஆகிய மூன்று காலகட்டத்தையும்  உள்ளடக்கியது ஆகும். உடலமைப்பு ரீதியான நவீன நிறைநிலை மனிதர்கள் தெற்காசியாவில் வாழ்ந்து இருப்பதற்கான பழமையான சான்றுகள் இலங்கையின் படாடோடாலென  மற்றும்  பெலிலென  [  குகைத் தளங்களில் காணப்பட்டுள்ளன. இன்று மேற்கு பாக்கித்தான்  என்றழைக்கப்படும் பழங்கால  மெகெர்கர்  பகுதியில் புதிய கற்காலம் 7000 ஆண்டுகள் தொடங்கி 3300 ஆண்டுகள் வரை நீடித்ததாகவும் இங்குதான் செப்புக்கால மனிதர்கள் தோன்றினர் என்றும் கண்டறியப்பட்டுள்ளது. கி.மு 3000 ஆண்டுவரை இடைக்கற்காலமும் கிமு 1400 ஆண்டு வரை புதிய கற்காலமும் தென்னிந்தியாவில் நீடித்து இருந்துள்ளன. இதைத் தொடர்ந்து செப்புக் காலம் முடிவுக்கு வந்து பெருங்கற்கால நிலைமாறும் காலம் நீடித்துள்ளது. கி.மு 1200 முதல் கி.மு 1000 வரையான ஆண்டுகளில் வட இந்தியாவிலும் தென்னிந்தியாவிலும் ஒரே காலகட்டத்தில் இரும்புக் கால மனிதர்களின் தொடக்கம் நிகழ்ந்துள்ளது. ( வண்ணம் தீட்டிய சாம்பல்நிற மட்பாண்ட கலாச்சாரம், அல்லூர் )
ஓமோ எரக்டசு அல்லது நிமிர்ந்தநிலை மனிதர்கள்
பாக்கித்தான் நாட்டிலுள்ள பஞ்சாப் பகுதியில் சோவன் ஆற்றுப் பாதையில் இருந்த போதொகர் பிடபூமியில் கடையூழி சகாப்தத்திற்கு பிந்தைய காலத்தைச் சார்ந்த ஓமோ எரக்டசு எனப்படும் நிமிர்ந்த நிலை மனிதர்கள் வாழ்ந்துள்ளார்கள். இப்பகுதி தற்போதைய இராவல் பிண்டிக்கு அருகில் உள்ளது, பாக்கித்தான், நேபாளம் மற்றும் தற்போது இந்தியாவிலுள்ள சிவாலிக் மலைப் பகுதிகளில் சோவனிக கலாச்சாரத்தின் அடையாளங்கள் கண்டறியப்பட்டுள்ளன.
ஓமோ செபியன்கள் அல்லது தற்கால மனிதர்களின் வருகை
மைட்டோகாண்ட்ரியாவில் உள்ள டி.என்.ஏ. குறித்த ஆய்வு முடிவுகள், ஓமோ செபியன் எனப்படும் தற்கால மனிதன் சுமார் 75,000 முதல் 50,000 ஆண்டுகளுக்கு முன்பு தெற்கு ஆசியாவில் குடிபுகுந்திருக்கலாம் எனத் தெரிவிக்கின்றன. இவ்வாறு குடியேறிய பரம்பரையின் சந்ததி அல்லது நேரடி வாரிசாக உள்ள ஒரு மனிதன் மதுரையின் மேற்குப் பகுதியில் இருக்கும் கிராமத்தில் வாழ்கிறார் என்று ஒய் குரோமோசோம் குறித்த ஓர் பகுப்பாய்வு தெரிவிக்கிறது .தெற்காசியாவில் இருந்த இம்மக்கள் 40000 ஆண்டுகளுக்கு முன்னர் தென்கிழக்கு ஆசியா வழியாக மேலும் ஆத்திரேலியாவிற்கு சென்றிருக்கலாம். தற்கால மனிதன் தெற்காசியாவில் இருந்ததற்கான சான்றுகளை இலங்கையிலுள்ள குகைத்தளங்கள் வழங்குகின்றன. இச்சான்றுகளின் படி தற்கால மனிதர்களின் வயது 34000 ஆண்டுகளுக்கு முற்பட்டதாகும். மேலும் இவர்களின் வயது 18000 முதல் 17000 ஆண்டுகளுக்கு முற்பட்டது என தெற்கு உத்திரப்பிரதேசத்தில் உள்ள பெலன் பள்ளத்தாக்கில் கிடைத்த சான்றுகளின் கதிரியக்கக் கார்பன் ஆய்வுகள் தெரிவிக்கின்றன.
மேல் பழையகற்காலம் முழுவதும் மனிதன் பீம்பேட்கா பாறை வாழிடங்களில்  வாழ்ந்துள்ளான் என்பதை கி.மு 30000 ஆண்டுகளுக்கு முந்தைய குகை ஓவியங்கள் வெளிப்படுத்துகின்றன. மற்றும் அங்குள்ள அரங்க பாறைவாழிடங்களின் இறுதியில் சிறிய கோப்பை வடிவ அழுத்தங்கள் காணப்படுகின்றன. இவற்றின் வயது சுமார் ஒரு இலட்சம் ஆண்டுகளுக்கு முற்பட்டதாகும். சிவாலிக் மற்றும் போட்வார் பிரதேசங்களும் முதுகெலும்பிகளின் புதைப் படிவு எச்சங்களையும் பழையகற்கால கருவிகளையும் வெளிப்படுத்துகின்றன. பெரும்பாலும் சிலிக்கா, சூரியக் காந்தக்கல், படிகக்கல் போன்றவற்றை இக்கற்கால மக்கள் உபயோகித்துள்ளனர்.
புதிய கற்காலம்
உணவு உற்பத்திக்கு முந்தைய பீங்கான் பயன்படுத்தாத புதிய கற்கால மக்கள் கி.மு 7000 முதல் கி.மு 5500 ஆண்டுகள் வரை வாழ்ந்துள்ளனர். பீங்கான் உபயோகித்த புதிய கற்கால மனிதர்கள் கி.மு 3300 வரை அரப்பா நாகரிகத்திற்கு முன்பு வரை செப்பு காலத்துடன் இணைந்து வாழ்ந்துள்ளனர். கி.மு 7100 ஆம் ஆண்டுகளில் இருந்த புதிய கற்கால மனிதர்களுக்கு ஆதாரமான தொல் பொருட்கள் கங்கை மற்றும் யமுனை ஆறுகள் சங்கமிக்கும் சூசி என்னுமிடத்தில் கண்டறியப்பட்டுள்ளன.
சிவனேசத்துரை சந்திரகாந்தன்
2007 ஏப்ரலில் தமவிபு கட்சியில் இடம்பெற்ற உள்ளக மோதலை அடுத்து, கருணா கட்சியில் இருந்து வெளியேறியதை அடுத்து, பிள்ளையான் கட்சித் தலைவரானார். 2008 கிழக்கு மாகாணசபைத் தேர்தலில் போட்டியிட்டு வெற்றி பெற்று கிழக்கு மாகாணத்தின் முதலாவது முதலமைச்சரானார்.